open-index/open-wikipedia-markdown huggingface dataset:
Octotemnites

***Octotemnites*** er en utdødd slekt av små biller som levde i kjuker (Polyporaceae) som vokser på død ved. 

## Utseende
En ganske liten (1,3 millimeter) bille.

## Levevis
Kjukeborerne er knyttet til kjuker eller poresopper (Polyporaceae), mens noen få arter lever kun på barksopp (Corticiaceae). Både larvene og de voksne billene gnager ganger i fruktlegemene til soppen. Ofte angriper kjukeborerne kjuker som er levende, og starter angrepet i de eldre delene (flerårige kjuker) eller borer seg rett inn i fruktlegemet (ett-årige kjuker). De ulike artene kan foretrekke ulike arter av kjuker i ulike nedbrytingsstadier. Livssyklusen er ganske kort, hele utviklingen er gjerne unnagjort på 8-10 uker. Noen arter (ikke de norske) er parthenogenetiske, det vil si at det bare finnes hunner og den nye generasjonen utvikler seg fra ubefruktede egg. Kjukeborerne har mange naturlige fiender, blant annet kortvinger, maurbiller, hettebiller, snylteveps og gallmygg.

## Utbredelse i tid og rom
Slekten er beskrevet fra Insect Limestone-lokaliteten på Isle of Wight, England. Denne stammer fra eocen-tiden.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[kjukeborere]]**, Ciidae 
****** Underfamilien Ciinae
******* Stammen **[[Orophiini]]** Thomson, 1863
******** Slekten †***Octotemnites*** Kirejtshuk, 2019
********* †*[[Octotemnites sepultus]]* Kirejtshuk, 2019

## Referanser




## Eksterne lenker
*
Marcus Wandt

**Hans Marcus Wandt** (født 1980) er en svensk ingeniør, jagerflypilot, oberstløytnant og astronaut i Den europeiske romfartsorganisasjon (ESA). Han ble i januar 2024 den tredje svenske i verdensrommet etter Christer Fuglesang og Jessica Meir. Samtidig ble han også første astronaut med norsk statsborgerskap.

## Bakgrunn
Han ble født i tettstedet Mora i Dalarnas län og vokste opp på Hammarö utenfor Karlstad i Värmland. Wandt er utdannet elektronikkingeniør på Chalmers tekniske høyskole og har også gjennomgått befalsutdanningen på Militärhögskolan Karlberg. 

Wandt er født og oppvokst i Sverige. Gjennom sin norske mor har han også norsk statsborgerskap. Av denne grunn har han i norsk presse blitt omtalt som svensk-norsk.

Wandt studerte ved Chalmers tekniska högskola fra 2000 til 2007 der han tok mastergrad som elektroingeniør.

## Karriere
### Forsvaret og SAAB
I 1999 ble han fallskjermjeger i det svenske forsvaret. Fra 2004 til 2013 var han jagerflypilot i Svenska flygvapnet. I 2006 etablerte han og ble direktør i selskapet Intuitech AB, som fokuserte på taktisk trening av jagerflypiloter. I 2014 startet han som testpilot ved SAAB Aeronautics, og tiltrådte i 2020 som sjef for testpilotene og leder av flyoperasjonene samme sted.

### ESA
Wandt ble opptatt som reserve i ESAs astronautprogram ved opptaket i november 2022. Fra 1. juni 2023 ble han innrullert i European Astronaut Corps som astronaut ved den internasjonale romstasjonen (ISS). Svenske myndigheter hadde sammen med det svenske forsvaret og næringslivet finansiert en kommersiell romferd i regi av Aksiom Space (som har kalt prosjektet for Aksiom Misjon 3). Selskapet SpaceX sto for selve transporten til og fra romstasjonen.

Den 18. januar 2024 ble Wandt den første personen med norsk statsborgerskap i verdensrommet. Han ble også den første astronauten fra ESA på et kommersielt oppdrag, på vei til den internasjonale romstasjonen.

Den 9. februar 2024 landet kapselen i havet utenfor kysten av Florida. Reisen ned fra romstasjonen tok omlag 48 timer og ble utsatt flere ganger på grunn av dårlig vær.

## Referanser


## Eksterne lenker
*
Elasontagius

***Elasontagius*** er en utdødd slekt av biller som trolig var knyttet til døde trær infisert av kjuker, der larvene utviklet seg.

## Utseende
Små  til middelsstore (ca. 5&nbsp;mm), slanke, brunlige biller, oversiden fint hårete, halvmatt. Antennene er perlekjede-lignende uten noen tydelig avsatt klubbe. Pronotum er klokkeformet med markerte bakhjørner. Beina er slanke, i motsetning til noen overflatisk liknende grupper har ikke leggene store sporer.

## Levevis
Løvsoppbillene er skogsinsekter knyttet til døde trær der det vokser kjuker og andre vednedbrytende sopper. De voksne billene, som er aktive om natten, kan ofte finnes i barksprekker eller under barken på døde trær. De legger også eggene i barksprekker, og de nyklekte larvene finner veien til nylig framsprungne fruktlegemer av kjuker, som de lever av.

## Utbredelse i tid og rom
Arten er beskrevet fra baltisk rav. Dette stammer fra eocen-tiden.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[løvsoppbiller]]**, Tetratomidae Billberg, 1820
****** Underfamilien kjukevedborere, **[[Hallomeninae]]** Mulsant, 1856
******* Slekten †***Elasontagius*** Alekseev & Bukejs, 2020
******** †*[[Elasontagius dorbnickensis]]* Alekseev & Bukejs, 2020

## Referanser




## Eksterne lenker

*
Eustrophopsis

***Eustrophopsis*** er en slekt av løvsoppbiller som er knyttet til døde trær infisert av kjuker, der larvene utvikler seg. Det norske navnet er litt misvisende da noen (ikke-norske) arter er knyttet til bartrær. 

## Utseende
Små til middelsstore(gjerne 3 – 6&nbsp;mm), avlange, halvblanke, fint hårete, lyst rødbrune til svarte løvsoppbiller, dekkvingene kan ha rødlige tegninger. De fire ytterste leddene av antennene er litt forstørrede. **Hodet** er forholdsvis lite, mer eller mindre skjult under pronotum sett ovenfra, fasettøynene er store og mer eller mindre nyreformede. Antennene er 11-leddete, omtrent så lange som hodet og brystskjoldet til sammen eller litt lengre, perlekjede-formede eller med de fire ytterste leddene litt forstørret, slik at de danner en avlang, løs kølle. **Brystskjoldet** (pronotum) er bredere enn langt, bakerst så bredt som dekkvingene, helt rundet foran. **Dekkvingene** er avlange, svakt hvelvede, med uregelmessig punktering eller ingen tydelige punktgroper. **Beina** er slanke og middels lange, leggene med ganske korte sporer, føttene forholdsvis lange og tynne, og fem-leddete.

## Levevis
Løvsoppbillene er skogsinsekter knyttet til døde trær der det vokser kjuker og andre vednedbrytende sopper. De voksne billene, som er aktive om natten, kan ofte finnes i barksprekker eller under barken på døde trær. De legger også eggene i barksprekker, og de nyklekte larvene finner veien til nylig framsprungne fruktlegemer av kjuker, som de lever av. De voksne billene er nattaktive.

## Utbredelse
Gruppen er utbredt i alle verdensdeler bortsett fra Australia og New Zealand.

## Systematisk inndeling
Oversikten har med nordamerikanske arter.

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[løvsoppbiller]]**, Tetratomidae Billberg, 1820
****** Underfamilien **[[Eustrophinae]]** Gistel, 1848
******* Stammen Eustrophini Gistel, 1848
******** Slekten ***Eustrophopsis*** Champion, 1889 - ca. 55 arter, vidt utbredt
### Liste (ufullstendig) over artene

* *[[Eustrophopsis arizonensis]]* (Horn, 1888)
* *[[Eustrophopsis bicolor]]* (Fabricius, 1792)
* *[[Eustrophopsis bipunctatus]]*  Champion, 1889
* *[[Eustrophopsis bombinus]]* (Seidlitz, 1898)
* *[[Eustrophopsis brunneimarginatus]]* (Dury, 1906)
* *[[Eustrophopsis confinis]]* (LeConte, 1866) – Nord-Amerika
* *[[Eustrophopsis crowdyi]]* Pollock, 2012
* *[[Eustrophopsis discoideus]]* Champion, 1889
* *[[Eustrophopsis indistinctus]]* (LeConte, 1851)
* *[[Eustrophopsis junctus]]* Pic, 1930
* *[[Eustrophopsis maculatus]]* Pic, 1930
* *[[Eustrophopsis nigromaculatus]]* Champion, 1889
* *[[Eustrophopsis ochraceus]]* (Motschulsky, 1872)
* *[[Eustrophopsis ornatus]]* (Van Dyke, 1928)
* *[[Eustrophopsis quindecimmaculata]]* (Laporte de Castelnau, 1840)
* *[[Eustrophopsis rotundatus]]* Champion, 1889
* *[[Eustrophopsis sexmaculata]]* Nikitsky, 1998
* *[[Eustrophopsis similis]]* Nikitsky, 1998
* *[[Eustrophopsis striatus]]* (Seidlitz, 1898)

## Referanser




## Eksterne lenker

*
Falsoconopalpus

***Falsoconopalpus*** er en slekt av biller som er knyttet til død ved og til sopper som vokser på denne. 

## Utseende
Middelsstore, slanke, gulbrune til svarte vedborere, kan ha delvis metallisk glans. Gruppen ligner overflatisk på bløtvinger (Cantharidae), men har i motsetning til disse harde dekkvinger. Antennene er trådformede, lange og tynne. Lårene på bakbeina er gjerne fortykkede.

## Levevis
Disse billene lever i død ved, eller i døde poresopper (kjuker) som vokser på denne. Larvene kan være rovdyr. De voksne billene er aktive og løper raskt i skjul om man fjerner barkstykket de satt under. Noen av de mindre artene kan også hoppe ganske langt. Siden vedborerne er avhengige av død ved trives de best i lite hogstpåvirkede skoger, og noen av artene er regnet som typiske urskogsinsekter. En god del av artene i denne gruppen er regnet som utryddingstruede. 

## Utbredelse
Arten er kjent fra Brasil.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[vedborere]]**, Melandryidae Leach, 1815
****** Underfamilien **[[hoftevedborere]]**, Osphyinae Mulsant, 1856
******* Slekten ***Falsoconopalpus*** Pic, 1917 
******** *[[Falsoconopalpus obscurus]]* Pic, 1917

## Referanser




## Eksterne lenker

*
Cheesecake (sang av Louis Armstrong)

«**Cheesecake»** er en sang som ble gitt ut i 1966 av den amerikanske jazz-musikeren Louis Armstrong. I Norge ble melodien brukt av musikk- og revygruppen Dizzie Tunes, som ga den ny tekst med tittelen «Sommer, Enda Mere Sommer (Mye Mere Sommer)». Dizzie Tunes' versjon ble utgitt som singel i 1970. 

## Referanser
Rådet for legeetikk

**Rådet for legeetikk** er et faglig råd for medisinsk etikk og legers yrkesetikk i Norge. Utvalget er formelt oppnevnt av Den norske legeforening, og fungerer i praksis også som rådgiver for helsemyndighetene.

Rådet for legeetikk ble etablert av Den norske lægeforening i 1961. På den tiden var legeyrket mer laugspreget og profesjonen i stor grad selvregulert gjennom legeforeningen.

## Reglement
Rådets reglement ble vedtatt i 1997. Per januar 2024 ble reglemenet sist oppdatert i 2018. Reglementet fastsetter i §&nbsp;1 (formålsparagrafen) at rådets avgjørelser er bindende for medlemmene av Legeforeningen, og ikke kan overprøves av de øvrige organer.

## Ledere

* Axel Strøm
* 1974–1985: Erik Enger
* 1985–?: Pål Hartvig
* 1990–1997: Knut Rasmussen
* 1998–2005: Reidun Førde
* 2005–2013: Trond Markestad
* 2013–: Svein Aarseth

## Referanser
Howie Ferguson

**Howard Ferguson Jr.** (født 5. august 1930 i New Iberia i Louisiana, død 18. desember 2005) var en amerikansk fotballspiller. Han spilte fullback og halfback for Green Bay Packers i National Football League (NFL) i seks sesonger og for Los Angeles Chargers i American Football League (AFL) i én sesong. Han er innlemmet i He was inducted into the Green Bay Packers Hall of Fame

## Biografi
Ferguson vokste opp i Louisiana og spilte amerikansk fotball, basketball, baseball og drev med boksing da han gikk på New Iberia High School. Han vervet seg til marinen den 8. januar 1948 og tjenestegjorde under Koreakrigen. Under offseason jobbet han på et oljefelt i New Iberia. Selv om han aldri spilte college football ble Ferguson oppdaget da han spilte amerikansk fotball på et marinelag i California av en talentspeider for NFLs Los Angeles Rams. Han spilte med Navy League Amphibian Division og var en MVP som ble utnevnt All-Navy to år på rad. Etter å ha spilte amerikansk fotball i marinen i fire år ble han dimittert 7. januar 1952, og signerte med Los Angeles Rams den 11. juni før han ble waived 19. september. I 1953 ble han signert av Green Bay Packers som en free agent. Mellom 1953 og 1958 hadde Ferguson 2 120 yards på løp og 1 079 mottatte yards.

I 1955 hadde Ferguson over 1 000 yards totalt for Packers og ble utvalgt til Pro Bowl som en fullbacker sammen med vinner av Heisman-troféet og NFL Rookie of the Year Alan Ameche fra Baltimore Colts. Ferguson la opp i 1959 etter flere skader, men var tilbake med Los Angeles Chargers i American Football League (AFL) i 1960. I 1974 ble han innlemmet i Green Bay Packers Hall of Fame.

## Referanser
Heppenheimer Versammlung

**Heppenheimer Versammlung** (tysk for *Heppenheimforsamlingen*) var et møte holdt 10. oktober 1847 i byen Heppenheim, mellom 18 ledende liberale tyske politikere fra sør-Tyskland og Rhinland.

I møtet bestemte deltakerne seg for å kreve opprettet en tysk nasjonalstat. Denne nasjonalstaten skulle ha en folkeforsamling. I tillegg krevde deltakerne pressefrihet, en rettferdig og uavhengig rettspleie og kommunal selvbestemmelsesrett. Møtet krevde også avskaffelse av livegenskap og føydalisme. Under revolusjonen i Tyskland i 1848 ble disse kravene utgangspunkt i forsøkene på å etablere et demokrati.

Heppenheim ble valgt som møtested da det var enkelt å komme dit med tog, og at stedet også hadde et høvelig møtelokale, nemlig vertshuset *Zum halben Monde*.

## Referanser
Orlando Ferrante

**Charles Orlando Ferrante** (født 24. september 1932 i Los Angeles i California) er en tidligere amerikansk fotballspiller og Disney Imagineer. Han spilte college football da han gikk på University of Southern California og tjenestegjorde i USAs marine i to år før han spilte for Los Angeles Chargers i American Football League (AFL) i to sesonger.

I 1962 tok han en jobb med Walt Disney Imagineering og var med på utviklingen av verdensutstilling i New York i 1964, utformingen av Disneyland Paris og var med på opprettelsen av den andre Disney Cruise Line i Venezia. Han ble senere vice president of engineering, design and production i bedriften. I 2002 pensjonerte han seg etter å ha jobbet for Disney i 40 år.

## Referanser
Juan José Chaparro Stivanello

**Juan José Chaparro Stivanello** (født 22. juli 1953 i Colonia Freitas i provinsen Entre Ríos i Argentina) er en argentinsk ordensgeistlig og katolsk biskop av Merlo-Moreno.

## Liv og virke
### Bakgrunn
Juan José Chaparro Stivanello sluttet seg til den claretianerne og avla midlertidige løfter den 1. mars 1975 og endeluige løfter den 12. februar 1979.

### Prest
Han ble diakonviet den 6. oktober 1979, og presteviet den 12. april 1980.

Fra 1979 til 1981 ledsaget han ordenens postulanter og noviser. I 1983, etter videre studier ved Det pavelige gregorianske universitet i Roma, hadde han lisensiatsgred i dogmatikk. I tillegg til enrekkee ledelsesoppgaver og aktiviteter i opplæringen av neste generasjon av ordensfolk, ble han valgt til provinssuperior for ordenens provins for Argentina og Uruguay i 1996, 1999 og nok en gang i 2012.

### Biskop av San Carlos de Bariloche
Den 9. juli 2013 utnevnte pave Frans ham til biskop av San Carlos de Bariloche. Hans forgjenger og biskop av Merlo-Moreno, Fernando Carlos Maletti, bispeviet ham den 28. september samme år i katedralen *Nuestra Señora del Nahuel Huapi* i Bariloche; medkonsekratorer var biskopen av Avellaneda-Lanús, Rubén Oscar Frassia, og erkebiskopen av Bahía Blanca, Guillermo Garlatti.

### Biskop av Merlo-Moreno
Den 20. oktober 2022 utnevnte pave Frans ham til biskop av Merlo-Moreno. Innsettelsen i dette embedet fant sted den 12. desember samme år.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
*Erkebiskop Zenobio Lorenzo Guilland (1890-1962) *1935
*Biskop Anunciado Serafini (1898-1963) *1935
*Kardinal Antonio Quarracino (1923-1998) *1962
*Pave Frans (1936- ) *1992
*Kardinal Mario Aurelio Poli (1947- ) *2002
* biskop Fernando Carlos Maletti (1949 - ) *2001
* Biskop *Juan José Chaparro Stivanello* (1953 - ) *2013

## Referanser
Charlie Flowers

**Charlie Flowers** (født 28. juni 1937 i Marianna i Arkansas, død 7. desember 2014 i Atlanta i Georgia) var en amerikansk fotballspiller. Han spilte for Ole Miss Rebels da han gikk på University of Mississippi og ble stemt inn i College Football Hall of Fame i 1997. I desember 1959 ble han signert av National Football Leagues (NFL) New York Giants. For å være en gyldig spiller i collegekampen Sugar Bowl ba han om å holde kontrakten hemmelig frem til 2. januar 1960. Wellington Mara godtok dette, og laget sendte derfor ikke kontrakten til Pete Rozelle for godkjennelse. Senere i desemner tilbød American Football Leagues (AFL) Los Angeles Chargers ham en større kontrakt for å signere med dem. Han godtok tilbudet og trakk seg ut av kontrakten med Giants. Giants forsøke å opprettholde kontrakten, men deres klager ble ikke hørt. Hean spilte senere for New York Titans i AFL. Flowers døde 7. desemebr 2014 etter en lengre sykdomspreiode, 77 år gammel.

## Referanser
Gary Finneran

**Gary Joseph Finneran** (født 23. februar 1934) er en tidligere amerikansk fotballspiller som spilte for Los Angeles Chargers og Oakland Raiders i American Football League (AFL). Han spilte college football på University of Southern California.

## Referanser
Bob Garner

**Robert Lee Garner** (født 26. september 1934 i Anadarko i Oklahoma, død 25. juni 1990 i El Paso i Texas) var en amerikansk fotballspiller som spite for Los Angeles Chargers og Oakland Raiders i American Football League (AFL). Han spilte college football da han gikk på California State University, Fresno. Hans hjemby var Hanford i California.

## Referanser
Årølia skole

**Årølia skole** er en barneskole i Årølia,  Molde by, Møre og Romsdal fylke. Den har rundt 260 elever fra 1. til 7. trinn. Skolen ble åpnet offisielt 23. Oktober 2023, men jobbet likevel siden skolestart 2023. Skolen skal utvikles med fremtidig mulighet for utvidelse for også 8.-10. trinn. 

## Referanser
Litteraturåret 1615

**Litteraturåret 1615** er en oversikt over utgivelser, hendelser, prisvinnere og avdøde personer med tilknytning til litteratur i 1615.

## Hendelser
## Nye bøker
### Skjønnlitteratur
#### A – G
* Annet bind av *[[Miguel de Cervantes]]*’ roman *[[Don Quijote|Don Quixote]]* utkommer.

#### H – N

#### O – U

#### V – Å

### Fagprosa

## Fødsler
### Januar

### Februar

### Mars

### April

### Mai

### Juni
### Juli

### August

### September

### Oktober

### November
### Desember

### Ukjent dato

## Dødsfall
### Januar

### Februar

### Mars

### April

### Mai

### Juni
### Juli

### August

### September

### Oktober

### November
### Desember

### Ukjent dato

## Referanser


## Eksterne lenker
*
Kroppsåpning

Som **kroppsåpninger** hos mennesker regnes vanligvis: 
* Munnen
* Neseborene
* endetarmsåpningen 
* urinrøret 
* skjedeinngangen 

## Referanser
Ernesto Giobando

**Ernesto Giobando** (født 1959) er en argentinsk katolsk ordensgeistlig og biskop i Mar del Plata.

## Liv og virke
### Prest
Ernesto Giobando sluttet seg til jesuittene og ble presteviet den 17. november 1990 av biskopen av San Miguel, José Manuel Lorenzo.

### Hjelpebiskop i Buenos Aires
Den 5. mars 2014 utnevnte pave Frans ham til titulærbiskop av Appiaria og utnevnte ham til hjelpebiskop i Buenos Aires. Erkebiskopen av Buenos Aires, kardinal Mario Aurelio Poli, ordinerte ham og Alejandro Daniel Giorgi til biskoper den 3. mai samme år; medkonsekratorer var biskopen av Lomas de Zamora, Jorge Rubén Lugones, biskopen av Azul, Hugo Manuel Salaberry Goyeneche, og biskopen av Jujuy, César Daniel Fernández, samt emeritert hjelpebiskop i Buenos Aires, Horacio Ernesto Benites Astoul.

Den 17. januar 2024 utnevnte pave Frans ham også til apostolisk administrator for det vakante bispedømmet Mar del Plata.
### Biskop av Mar del Plata
Den 12. desember 2024 utnevnte pave Frans ham til biskop av Mar del Plata.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
*Erkebiskop Zenobio Lorenzo Guilland (1890-1962) *1935
*Biskop Anunciado Serafini (1898-1963) *1935
*Kardinal Antonio Quarracino (1923-1998) *1962
*Pave Frans (1936- ) *1992
*Kardinal Mario Aurelio Poli (1947- ) *2002
* Biskop *Ernesto Giobando* S.J. (1959 - ) *2014 

## Referanser
John Daly (andre betydninger)

**John Daly** kan være:

*John Daly - amerikansk golfspiller
*John Daly (skeletonkjører) - amerikansk skeletonkjører
*John Joseph Daly - irsk friidrettsutøver
Raffaele Di Fusco

**Raffaele Di Fusco** (født 1961) er en italiensk tidligere fotballmålvakt.

Di Fusco gikk gradene hos . Sine tre første sesonger som seniorspiller tilbragte han på lån hos , før han vendte tilbake til Napoli, hvor han var lagets reservemålvakt i en årrekke. Han var del av Napolis førstelagsstall gjennom klubbens mest fremgangsrike periode. Napoli vant han to seriemesterskap, en Coppa Italia og en UEFA-cup i denne perioden.

Di Fusco var kontraktsløs da  snappet ham opp i desember 1990 for å løse en skadekrise. Mens lagets førstemålvakt Luca Marchegiani var ute med brudd i albuen, hentet Torino inn Di Fusco for å være reserve for Marchegianis erstatter Franco Tancredi. Da Torino stilte i Mitropa Cup i juni 1991, spilte Di Fusco alle lagets tre kamper i en turnering de gikk til topps i.

I 1993 vendte Di Fusco tilbake til Napoli, hvor han forble fram til han la målvaktshanskene på hylla i 1998, da laget rykket ned til Serie B.

## Referanser


## Eksterne lenker
*
Liste over ordførere i Norge 2023–2027

**Liste over ordførere i Norge 2023–2027** er en sorterbar liste over norske ordførere og varaordførere med kommuneinformasjon for perioden 2023&ndash;2027.

Noen forklaringer: **Nr. = Kommunenummer** **Ny k.** = Ny kommune. **Andre** = Ulike lokale valglister. 

## Fotnoter og referanser


## Kilder
*
César Daniel Fernández

**César Daniel Fernández** (født 20. oktober 1954 i Buenos Aires i Argentina) er katolsk biskop av Jujuy.
## Liv og virke
### Prest
Erkebiskopen av Buenos Aires, kardinal Juan Carlos Aramburu, presteviet ham den 14. november 1980.

### Hjelpebiskop i Paraná
Pave Benedikt XVI utnevnte ham til titulærbiskop av Caltadria og hjelpebiskop i Paraná den 20. september 2007. Han ble ordinert til biskop av erkebiskopen av Paraná, Mario Luis Bautista Maulión, den 30. november samme år; medkonsekratorer var Eduardo Vicente Mirás, erkebiskop emeritus av Rosario, og Mario Aurelio Poli, hjelpebiskop i Buenos Aires.

Den 25. august 2011 ble han utnevnt til apostolisk administrator av Jujuy.

### Biskop av Jujuy
Den 7. juni 2012 utnevnte Benedikt XVI ham til biskop av Jujuy. Den seremonielle innsettelsen fant sted den 6. august samme år.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
* Erkebiskop Fermín Emilio Lafitte (1888-1959) *1927
* Erkebiskop Guillermo Bolatti (1912-1982) *1957
* Erkebiskop Jorge Manuel López (1918-2006) *1968
* Erkebiskop Mario Luis Bautista Maulión (1934-2020) *1986
* Biskop *César Daniel Fernández* (1954- ) *2007

## Referanser
Ung og fordervet

***Ung og fordervet*** (originaltittel: *Sois belle et tais-toi *) er en fransk krimkomedie fra 1958 regissert av Marc Allégret.

## Medvirkende
* Mylène Demongeot : Virginie Dumayet  
* Henri Vidal : l'inspecteur Jean Morel  
* Béatrice Altariba : Olga Babitcheff 
* Roger Hanin : Charlemagne, le voleur de bijoux  
* Darry Cowl : l'inspecteur Jérôme, adjoint de Morel  
* Jean-Paul Belmondo : Pierrot, un jeune de la bande d'Olga
* Alain Delon : Loulou, le petit ami d'Olga    
* Robert Dalban : l'inspecteur principal Gotterat  
* François Darbon : Gino, le bras droit de Charlemagne  
* Robert Bazil : le patron de l'auberge  
* Anne Collette : Prudence, la petite amie de Pierrot  
* Gabrielle Fontan : la grand-mère de Jean 

## Referanser


## Eksterne lenker
*
The Storm (1922)

***The Storm*** er en amerikansk stumfilm fra 1922 regissert av Reginald Barker.

## Handling
Krigskameratene Burr Winton og Dave Stewart trekker seg tilbake til Burrs hytte i det nordvestlige Canada, etter at Dave hjelper Burr med å betale en gammel spillegjeld. I løpet av vintermånedene søker den franske Jacques Fachard, og datteren hans Manette, som har unndratt seg å bli arrestert av Royal Canadian Mounted Police, tilflukt i hytta deres. Men Fachard Sr. dør kort tid senere av et skuddsår, etter å ha overtalt Burr og vennene hans til å ta vare på datteren hans. Begge mennene forelsker seg snart i Manette, og Burr forsøker å true Dave til å forlate dem.

## Skuespillere
* Matt Moore som Dave Stewart
* House Peters som Burr Winton
* Josef Swickard som Jacques Fachard
* Virginia Valli som Manette Fachard
* Frank Lanning som Manteeka
* Gordon Magee

## Referanser


## Eksterne lenker
*
Strange Idols

***Strange Idols*** er en amerikansk stumfilm fra 1922 regissert av Bernard Durning.

## Handling
Mens han besøker New York, blir tømmerhoggeren Angus MacDonald introdusert for kabaret-danserinnen Ruth Mayo av vennen Sinclair. Romantikken deres kulminerer i ekteskap, og snart tar MacDonald bruden sin tilbake til sitt eget hjemsted. Men Ruth blir snart lei av dette, og MacDonald vender tilbake med henne til New York. Der blir datteren deres snart født, men hans virksomhet tillater ham ikke å bli.

En sen kveld kommer Ruth tilbake til kafeen, danser med sin tidligere partner, og godtar en agents tilbud om en Europa-turné. Seks år senere får MacDonald imidlertid vite at datteren hans danser ved den samme kaféen som moren hennes tidligere jobbet ved.

## Skuespillere
* Dustin Farnum som Angus MacDonald
* Doris Pawn som Ruth Mayo
* Philo McCullough som Ted Raymond
* Richard Tucker som Malcolm Sinclair
* Vonda Phelps

## Referanser


## Eksterne lenker
*
Stilla og Brauterstilla naturreservat

**Stilla og Brauterstilla naturreservat** utgjøres av to separate kroksjøer med randsoner og kantvegetasjon ved Leiras nedre løp, nordøst for Lillestrøm by. De to områdene grenser til og bindes sammen av Holmen naturreservat i øst. I reservatet inngår også meandere, som er en rødlistet naturtype i Norge. Her finnes også rødlistede plante- og dyrearter, blant annet den kritisk truede åkerrikse.

Det er ikke tillatt å endre naturmiljøet. Dyr og planter er vernet, men det er tillatt å sanke matsopp og bær. Det er også tillatt med bålbrenning etter gjeldende regler.

## Referanser
Step on It!

***Step on It!*** er en amerikansk stumfilm fra 1922 regissert av Jack Conway.

## Handling
Vic Collins lider enorme tap fordi kjeltringer stjeler storfeet hans. Han forelsker seg i Lorraine Leighton fra Kansas City. Selv om kjeltringene forsøker å skjuler sporene etter seg, men Lorraine blir snart mistenkt for å være deres leder.

Vic vil imidlertid ikke tro på disse ryktene, selv om hun slår Vic i hodet med en pistol-kolbe når han slåss mot en av tyvene. Til syvende og sist avslører Lorraine omsider at hun egentlig forsøker å fange gjengen som hadde sendt broren hennes i fengsel.

## Skuespillere
* Hoot Gibson som Vic Collins
* Edith Yorke som Mrs Collins
* Frank Lanning som Pidge Walters
* Barbara Bedford som Lorraine Leighton
* Victor Potel som Noisy Johnson
* Gloria Davenport som Letty Mather

## Referanser


## Eksterne lenker
*
Tabea, stehe auf!

***Tabea, stehe auf!*** er en tysk stumfilm fra 1922 regissert av Robert Dinesen.

## Skuespillere
* Lotte Neumann
* Maria Forescu
* Guido Herzfeld
* Peter Ihle
* Theo Lucas
* Loni Nest

## Referanser


## Eksterne lenker
*
Heteromeroxylon

***Heteromeroxylon*** er en slekt av snyltebiller. De er blant de svært få billene som lever som parasittoider, det vil si at larvene utvikler seg på en vert som de til slutt dreper, i motsetning til ekte parasitter som ikke dreper verten sin. 

## Utseende
Hannene er middelsstore, avlange, brunsvarte snyltebiller med reduserte dekkvinger.  Antennene er korte og sagtakkede, gjerne svarte med de to innerste leddene gule, hodet forhioldsvis stort og bredt gulrødt, ganske små fasettøyne. Pronotum er klokkeformet, omtrent så langt som bredt, svart med bredt oransje kanter. Dekkvingene er korte, mørke, dekker litt over halve bakkroppen. Bakkroppen er ganske lang og spoleformet.

## Levevis
Snyltebillene lever som parasitoider på andre insekter, det vil si at larvene utvikler seg på eller inne i en vert som de til slutt dreper. Denne slekten angriper larvene til ulike trebukker.

## Utbredelse
Slekten er kjent fra Malaysia og Japan.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[snyltebiller]]**, Ripiphoridae (=Rhipiphoridae)
****** Underfamilien **[[Hemirhipidiinae]]** Heller, 1921
******* Slekten ***Heteromeroxylon*** Pic, 1939 
******** *[[Heteromeroxylon ruficeps]]* Pic, 1939 
******** *[[Heteromeroxylon yagii]]* (Tôyama, 1987)

## Referanser




## Eksterne lenker

*
Micholaemus

***Micholaemus*** er en slekt av snyltebiller som skiller seg ganske mye fra andre biller når det gjelder utseende og levevis. De er blant de svært få billene som lever som parasittoider, det vil si at larvene utvikler seg på en vert som de til slutt dreper, i motsetning til ekte parasitter som ikke dreper verten sin. 

## Utseende
Hannene er middelsstore, avlange snyltebiller med reduserte, små dekkvinger. Antennene er sagtakkede, ikke kamformede som hos mange andre snyltebiller.

## Levevis
Snyltebillene lever som parasitoider på andre insekter, det vil si at larvene utvikler seg på eller inne i en vert som de til slutt dreper. Dette i motsetning til såkalte ekte parasitter, som ikke dreper verten sin. Blant vertene finnes kakerlakker, treborende biller, bier og veps. De nyklekte larvene, som blir kalt planidium-larver, er små, langbeinte og kjappe. De kryper omkring til de finner en passende vert og hekter seg fast i denne, og forandrer seg deretter til en tykk, kortbent larve som spiser på verten.

## Utbredelse
Arten er beskrevet fra Argentina.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[snyltebiller]]**, Ripiphoridae (=Rhipiphoridae)
****** Underfamilien **[[Micholaeminae]]** Viana, 1971
******* Slekten ***Micholaemus***  Viana, 1971 - én art
******** *[[Micholaemus gerstaeckeri]]*  Viana, 1971

## Referanser




## Eksterne lenker

*
Pycnomerus

***Pycnomerus*** er en slekt av mattbiller.  De fleste av artene lever av sopp som vokser på død ved, og er derfor sjeldne i miljøer med lite død ved.

## Utseende
Store biller med meget tykt skall. De blir kalt "ironclad beetles" i USA. **Hodet** er kort og bredt med små fasettøyne, antennene er perlekjedeformede, 11-leddete, forholdsvis tykke uten tydelig kølle. **Brystskjoldet** (pronotum) er mer eller mindre hjerteformet, bredest foran midten og høyt hvelvet. Sidekantene er ofte tannede, og det kan ha groper eller lengdefurer. **Dekkvingene** er hvelvede, tykke og harde, ofte med opphøyde områder, buler, lister eller lengdefurer. Oversiden er som oftest matt, ofte med fine, korte hår eller kraftig mikroskulptur. **Beina** er kraftige, særlig er føttene påfallende tykke. Fram- og mellomføttene har fem ledd, bakføttene fire. Mattbillenes larver ligner larvene til trebukker (Cerambycidae). De er avlange og tynnhudete med kraftige kjever, men reduserte bein.

## Levevis
Artene utvikler seg i sopp på død ved. For de store, tropiske artene i underfamilien Zopherinae kan larveutviklingen ta flere år, og de voksne billene kan også leve i mange år, noe som er ganske uvanlig mellom insekter. Da de er knyttet til død ved er mange av mattbillene truet av moderne skogbruk som gjerne fjerner all slik ved fra skogen.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[mattbiller]]**, Zopheridae Solier, 1834
****** Underfamilien **[[Zopherinae]]** Solier, 1834  – ikke i Norge
******* Stammen Pycnomerini Erichson, 1845
******** Slekten ***Pycnomerus*** Erichson, 1842 
### Liste over artene

* †*[[Pycnomerus agtsteinicus]]* Bukejs, Alexeev & McKellar, 2019
* *[[Pycnomerus antennalis]]* Hinton
* *[[Pycnomerus arboreus]]* Broun, 1885
* *[[Pycnomerus arizonicus]]* Stephan, 1989
* *[[Pycnomerus biimpressus]]* Reiter, 1877
* *[[Pycnomerus borbonicus]]* Dajoz, 1989
* *[[Pycnomerus corpulentus]]* (Reitter, 1877)
* *[[Pycnomerus fuliginosus]]* Erichson, 1842
* *[[Pycnomerus haematodes]]* (Fabricius, 1801)
* *[[Pycnomerus inexpectus]]* Jacquelin du Val, 1859 – en av de få europeiske Zopherinae, nærmest funnet i Estland
* *[[Pycnomerus infimus]]* (Grouvelle, 1902)
* *[[Pycnomerus italicus]]* (Ganglbauer, 1899)
* *[[Pycnomerus nevermanni]]* Hinton
* *[[Pycnomerus prebblei]]* Porch & Smith, 2017
* *[[Pycnomerus quercus]]* Stephan, 1989
* *[[Pycnomerus reflexus]]* (Say, 1826)
* *[[Pycnomerus rimatara]]* Porch & Smith, 2017
* *[[Pycnomerus rufescens]]* Broun, 1882
* *[[Pycnomerus rufipennis]]* (Montrouzier, 1861)
* *[[Pycnomerus sculpturatus]]* Sharp, 1885
* *[[Pycnomerus sexualis]]* Hinton
* *[[Pycnomerus sharpi]]* Hetschko, 1928
* *[[Pycnomerus simukovi]]* Alekseev, 2015
* *[[Pycnomerus stenosoma]]* Champion
* *[[Pycnomerus sulcicollis]]* LeConte, 1863
* *[[Pycnomerus terebrans]]* (Olivier, 1790)
* *[[Pycnomerus thrinax]]* Ivie & Slipinski, 2000
* *[[Pycnomerus uniformis]]* Ivie & Slipinski, 1989
* *[[Pycnomerus valentinei]]* Ivie & Slipinski

## Referanser




## Eksterne lenker

*
Orthocerus

**Mattbiller** (Colydiinae) er en underfamilie av biller. 

## Utseende
Små, avlange, gråbrune mattbiller. Slekten kjennes særlig på at antennene har svært brede, flate ledd, hele antennen spoleformet sett ovenfra. Pronotum er trapesformet, de lett rundede dekkvingene har opphøyde lengderibber.

## Levevis
Noen arter av Colydiinae er rovdyr, ellers er de fleste medlemmene i denne familien soppetere både som larver og voksne. De er oftest å finne under løs bark på døde stokker. Larvene borer tunneler i råtten død ved og spiser soppene som vokser på den. Da de er knyttet til død ved er mange av mattbillene truet av moderne skogbruk som gjerne fjerner all slik ved fra skogen.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[mattbiller]]**, Zopheridae
****** Underfamilien Mattbiller, **[[Colydiinae]]** Billberg, 1820
******* Stammen Orthocerini Blanchard, 1845 (=Sarrotriini)
******** Slekten ***Orthocerus*** Latreille, 1796 
********* *[[Orthocerus clavicornis]]* (Linnaeus, 1758) - i Norge
********* *[[Orthocerus crassicornis]]* (Erichson, 1845)

## Referanser




## Eksterne lenker
* *Orthocerus clavicornis*: http://delta-intkey.com/britin/images/bent314d.jpg.  
*
Tolida

***Tolida*** er en artsrik slekt av biller med et karakteristisk utseende. Hodet er stort og skarpt innsnevret bak til en tydelig hals, undersiden er mer hvelvet enn oversiden, og bakkroppsspissen er trukket ut til en spiss pigg som stikker langt ut bak dekkvingene. De voksne billene finner man ofte på blomster, om de blir forstyrret ruller de seg sammen og slipper seg ned på bakken. De fleste artene lever i tropene men 6 arter er funnet i Norge.

## Utseende
Små til middelsstore (1,5 – 15&nbsp;mm, de fleste 3 – 8&nbsp;mm) biller, grunnfargen som oftest mørkebrun eller svart, ofte med tverrbånd eller flekker av lyse skjell. Kroppen er kileformet og de utmerker seg ved at undersiden er mer hvelvet enn oversiden, ulikt de fleste andre biller. I profil virker de pukkelryggete. **Hodet** er stort og bredt med nokså små fasettøyne. Bak øynene er det skarpt innsnevret til en smal hals. Antennene er temmelig korte, 11-leddete, trådformede eller sagtakkede. **Brystskjoldet** (pronotum) er mye bredere enn langt, ved roten som oftest litt bredere enn dekkvingene. Det er sterkt rundet tilsmalnet framover og ser omtrent halvsirkelformet ut sett ovenfra. **Dekkvingene** er temmelig lange og smale, parallellsidige eller noe tilsmalnende bakover. Oversiden er temmelig flat, moderat glinsende, kledt med fine, nedliggende hår og ofte også flekker eller bånd av lyse skjell. Bakkroppsspissen er trukket ut til en lang, spiss pigg som rekker et godt stykke bak bakkanten av dekkvingene. **Beina** er forholdsvis lange, baklår og -legger er tykke og kraftige med tydelige sporer på leggene. For- og mellomføttene er fem-leddete, bakføttene fire-leddete.

**Larvene** er sylidnriske, lange og smale med korte bein og en rund hodekapsel.

## Levevis
De voksne billene spiser nektar og kan finnes ganske tallrikt på åpne blomster, særlig i skjermplantefamilien (Apiaceae) og kurvplantefamilien (Asteraceae), i solskinn. De er livlige og løper kvikt omkring, de flyr også godt og gjerne. Om de blir forstyrret, ruller de seg sammen og lar seg falle ned på bakken. Denne vanen har gitt dem navnet "tumbling flower beetles" på engelsk. Larvene lever i råtnende død ved, eller de minerer i stengelen på ulike urteaktige planter. Det er uvisst hva de faktisk spiser.

## Utbredelse
Arten er utbredt i Mellom- og Sørvest-Europa.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien †Apotomouridae Bao *et al*., 2018
***** Familien **[[broddbiller]]**, Mordellidae Latreille, 1802
****** Underfamilien Broddbiller, Mordellinae Latreille, 1802
******* Stammen Mordellistenini Ermisch, 1941
******** Slekten ***Tolida*** Mulsant, 1856
********* *[[Tolida artemisiae]]* Mulsant, 1856

## Referanser




## Eksterne lenker
*
Cretanaspis

***Cretanaspis***  er en utdødd slekt av broddbiller.  

## Utseende
En liten (3,6 millimeter), avlang broddbille, ligner på de moderne artene i gruppen men skiller saeg fra disse ved noen morfologiske særtrekk.

## Levevis
De voksne billene spiser nektar og kan finnes ganske tallrikt på åpne blomster, særlig i skjermplantefamilien (Apiaceae) og kurvplantefamilien (Asteraceae), i solskinn. De er livlige og løper kvikt omkring, de flyr også godt og gjerne. Om de blir forstyrret, ruller de seg sammen og lar seg falle ned på bakken. Denne vanen har gitt dem navnet "tumbling flower beetles" på engelsk. Larvene lever i råtnende død ved, eller de minerer i stengelen på ulike urteaktige planter. Det er uvisst hva de faktisk spiser.

## Utbredelse i tid og rom
Arten er kjent fra fossiler fra Nedre Kritt (122-112 millioner år før nåtid), fra Kina.

## Systematisk inndeling
Disse slekten blir none ganger plassert i gruppen Mordellini.

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien **[[broddbiller]]**, Mordellidae Latreille, 1802
****** Underfamilien †**[[Praemordellinae]]** Scegoleva-Barovskaja, 1929  - tre utdødde slekter
******* Slekten †*[[Cretanaspis]]* Huang & Yang, 1999
******** †*[[Cretanaspis lushangfenensis]]* Huang & Yang, 1999

## Referanser




## Kilder

## Eksterne lenker
*
Eduardo Maria Taussig

**Eduardo Maria Taussig** (født 1954) er en argentinsk geistlig og emeritert katolsk biskop av San Rafael.

## Liv og virke
### Prest
Eduardo Maria Taussig ble presteviet for erkebispedømmet Buenos Aires den 3. desember 1982.

### Biskop av San Rafael
Pave Johannes Paul II utnevnte ham til biskop av San Rafael den 21. juli 2004. Han ble ordinert til biskop av erkebiskopen av Buenos Aires, kardinal Jorge Mario Bergoglio den 25. september samme år i *Nuestra Señora de Luján*-basilikaen; medkonsekratorer var Estanislao Esteban Karlic, emeritert erkebiskop av Paraná, Eduardo Vicente Mirás, erkebiskop av Rosario, Juan Alberto Puiggari, biskop av Mar del Plata, og Héctor Rubén Aguer, erkebiskop av La Plata. Innsettelsen i bispedømmet San Rafael fant sted den 11. oktober samme år.

Taussig ble ansett som en relativt konservativ biskop, og var for eksempel venn av erkebiskop Hector Aguer, pave Frans' gamle nemesis mens han ennå var erkebiskop i Buenos Aires.

I juli 2020, som et tiltak for å begrense spredningen av covid-19-viruset, innførte han en regel om at nattverden skal mottas i hånden i stedet for på tungen. Da prestene og legfolket i bispedømmet protesterte mot dette, identifiserte Taussig sitt presteseminar, det største i Argentina, som sentrum for motstanden mot hans myndighet, og stengte det. I oktober ba han folk om ikke å delta i marsjer som protesterte mot nedleggelsen av seminaret.  I november møtte Taussig protester under et pastoralbesøk der han forsøkte å forklare sin beslutning om å stenge seminaret. Det var også et fysisk angrep på biskopen høsten 2020; presten som slo, ble suspendert fra sin tjeneste.

Den 5. februar 2022 aksepterte pave Frans biskopens tidlige fratreden.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1887
* Kardinal Antonio Vico (1847–1829) *1898
* Erkebiskop Filippo Cortesi (1876–1947) *1921
*Erkebiskop Zenobio Lorenzo Guilland (1890–1962) *1935
*Biskop Anunciado Serafini (1898–1963) *1935
*Kardinal Antonio Quarracino (1923–1998) *1962
*Pave Frans (1936–2025) *1992
*Biskop *Eduardo Maria Taussig* (1954–) *2004

## Referanser
Dipsaconia

***Dipsaconia*** er en slekt av biller.

## Utseende
Middelsstore, avlange og flate, matt brunsvarte biller. Antennene er trådformede, omtrent så lange som hode + pronotum. Pronotum er rundet, dekkvingene jevnbrede, med tegninger av brunlige skjell.

## Utbredelse
Dette er en gruppe som hører til på den sørlige halvkulen, artene lever i det sørlige Australia.

## Systematisk inndeling
Gruppen har ofte blitt plassert i familien mattbiller (Zopheridae).

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien Ulodidae Pascoe, 1869
****** Slekten ***Dipsaconia*** Pascoe, 1860
******* *[[Dipsaconia australis]]* (Hope, 1843)
******* *[[Dipsaconia pyritosa]]* Pascoe, 1860

## Eksterne lenker
*
Art Gob

**Arthur Jerome Gob** (født 7. november 1937 i Pittsburgh i Pennsylvania, død 8. mai 2017) var en defensive end i amerikansk fotball som spilte for Washington Redskins i National Football League (NFL) og for Los Angeles Chargers i American Football League (AFL). Han spilte played college football da han gikk på University of Pittsburgh og ble draftet i 22. runde av NFLs draft i 1959. Han døde 8. mai 2017, 79 år gammel.

## Referanser
Hydromedion

***Hydromedion*** er en slekt av biller.  

## Utseende
Små, avlange, blanke, gulbrune biller med trådformede antenner, minner oveflatisk om løpebiller (Carabidae). Hodet er omtrent sekskantet med små fasettøyne, pronotum er rundet, noe bredere enn langt. Dekkvingene er lett rundede med litt uregelmessige punktrader.

## Levevis
Artene er planteetere.

## Utbredelse
Artene lever i det sørligste Sør-Amerika (Chile, Ildlandet) og på Sør-Georgia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien Promecheilidae Lacordaire, 1859
****** Slekten ***Hydromedion*** Waterhouse, 1875
******* *[[Hydromedion anomocerum]]* Fairmaire, 1885
******* *[[Hydromedion elongatum]]* Waterhouse, 1875
******* *[[Hydromedion magellanicum]]* (Fairmaire, 1884)
******* *[[Hydromedion oblongiusculum]]* (Blanchard, 1853)
******* *[[Hydromedion sparsutum]]* (Müller, 1884)
******* *[[Hydromedion variegatum]]* Waterhouse, 1875

## Referanser


## Eksterne lenker
*
Dick Harris

**Dick Harris** (født 1937) er en tidligere cornerback i amerikansk fotball som spilte i American Football League (AFL) i seks sesonger for Los Angeles / San Diego Chargers mellom 1960 og 1965. Han ble utnevnt AFL All-League i 1960 og 1961. Harris hadde totalt 25 interceptions i løpet av Chargers’ fire første sesonger.

## Referanser
Emil Karas

**Emil Karas** (født 13. desember 1933 i Pittsburgh i Pennsylvania, død 25. november 1974 i San Diego i California) var en linebacker i amerikansk fotball som spilte for Washington Redskins i National Football League (NFL) og for Los Angeles / San Diego Chargers i American Football League (AFL). Han spilte for Chargers da de vant AFL-tittelen i 1963 og ble utnevnt AFL All-Star i 1961, 1962 og 1963. Karas spilte college football da han gikk på University of Dayton og ble draftet i tredje runde av NFLs draft i 1959. Han døde av bukspyttkjertelkreft den 25. november 1974, en måned før han fylte 41.

## Referanser
Manish Sharma

**Manish Sharma** (født 1987 i Bergen, oppvokst på Norheim i Karmøy kommune like utenfor Haugesund) er en norsk skuespiller. Han har vært tilknyttet Det Norske Teateret siden 2021. Der har han hatt flere roller, bl.a. i dramatisering av  ''Tante Ulrikkes Vei''.

Manish fikk gjennombruddet på TV-skjermen med rollen som Ivar Leveraas i NRK-dramaet *[[Makta]]*. Manish har tidligere spilt mindre roller i flere TV-serier.

På filmlerretet debuterte Manish under Filmfestivalen i Haugesund i 2005 med filmen Hypocrisy Blue som er regissert av Amir Ajdinovic. Skuespillerne og produksjonsteamet i denne filmen bestod av elever fra videregående skole i Haugesund, og filmen ble vist som en spesialvisning.

Sin første ordentlig store filmrolle fikk Manish i filmen *[[Hør her'a!]]*, som var åpningsfilmen under Filmfestivalen i Haugesund i 2023.

## Referanser


## Eksterne lenker
*